Hongkongin kartta vuodelta 1915. Victoria kartan alareunassa.
**Victoria** eli **Victoria City**, virallisesti **City of Victoria** (kiin.: 維多利亞; Jyutping: *Wai4do1lei6aa3 si5*) oli yksi ensimmäisistä kaupunkimaisista asutuksista, jotka Hongkongiin perustettiin sen jälkeen, kun alueesta vuonna 1842 tuli Britannian siirtomaa. Sen nimi oli aluksi **Queenstown**, mutta se sai pian nimen Victoria, Ison-Britannian silloisen kuningatar Viktorian mukaan. Se oli Hongkongin pääkaupunkina vuodesta 1842 aina vuoden 1997 vallanvaihtoon saakka, ja lähes kaikki nykyisen Hongkongin itse­hallinto­alueen hallituksen virastot sijaitsevat yhä sen alueella.

Victoria käsitti suuren osan Hongkongin nykyisistä Kennedy Townin, Sheung Wanin, Centralin ja Wan Chain alueista. Yleisessä käytössä kuitenkin Victorian koko entinen alue tunnetaan nykyisin nimellä Central. Nimi Victoria tai Victoria City on kuitenkin säilynyt useiden järjestöjen nimissä, joita ovat esimerkiksi paikallinen partio­lippu­kunta *Victoria City District*, sekä *Victoria Junior Chamber*. Sikäläisen tuomioistuimen nimenä *Victoria District Court* oli käytössä 1980-luvulle saakka, jolloin se siirrettiin Wanchai Toweriin ja yhdistettiin muiden Hongkongissa toimineiden alioikeuksien kanssa.

Sijainti
--------

Rajakivi Old Peak Roadin varrella
Victoria City sijaitsi pääasiassa nykyisen Centralin alueella, ja se sai nimensä kuningatar Viktorian mukaan vuonna 1843. Se käsitti nykyiset Centralin, Admiraltyn, Sheun Wanin, Wan Chain, East Pointin, Shek Tong Tsuin, Mid-levelsin, Victoria Peakin, Happy Valleyn, Tin Haun ja Kennedy Townin kaupunginosat Hongkongin saarella. Vuonna 1903 Hongkongin hallitus pystytti kaupungin rajoille seitsemän tekstillä *City Boundary 1903* (*kaupungin raja 1903*) varustettua rajakiveä kaupunkiin johtaneiden teiden varsille. Ne ovat kaikki yhä paikoillaan lukuun ottamatta Magazine Gap Roadin varrella ollutta, joka katosi kesäkuussa 2007. Näiden kivien rajoittama alue ulottuu Causeway Baystä Kennedy Towniin.

Aluejako
--------

Victoria huhtikuussa 1841
Victoria vuonna 1850
Victoria City 1860–65
Vuonna 1857 Britannian hallitus laajensi Victoria Cityn aluetta ja jakoi sen neljään piiriin (*wan*, kiin. 環):

* *Sai Wan* ("läntinen piiri", käsitti nykyisen Sai Wanin lisäksi Kennedy Townin, Shek Tong Tsuin ja Sai Ying Punin
* *Sheung Wan* ("ylempi piiri", sama kuin nykyinen Sheung wan)
* *Choong Wan* eli Chung Wan *("keskuspiiri", käsitti nykyisen Centralin, ja*
* *Ha Wan* ("alempi piiri", nykyinen Wan Chai).

Ha Wania lukuun ottamatta näiden alkuperäiset nimet ovat yhä käytössä kiinan kielessä.

Nämä piirit (*wan*) jaettiin edelleen yhdeksään kaupunginosaan, *yeuk* (kiin. 約:

* Shektongtsui
* Sai Ying Poon
* Taipingshan – Victoria Peak, The Peak eli Mount Austin
* Sheung Wan
* Choong Wan (nykyinen englanninkielinen nimi Central
* Ha Wan (nykyinen Admiralty)
* Wan Chai
* Bowrington (nykyisen Wan Chain ja Causeway Bayn välissä)
* Soo Kun Po

Historia
--------

Praya Central, 1870-luvulla
Pääkaupunki ulottui 1890-luvulla itä-länsisuunnassa noin kuuden kilometrin pituisena rannikkoa myöten. Talot oli rakennettu
graniitista ja tiilestä. Linja-autot ja raitiovaunut tulivat myöhemmin alueen tärkeimmiksi kulkuneuvoiksi.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Victoria, Hong Kong

Lähteet
-------

1. ↑  Interpretation and General Clauses Ordinance, Sch. 1: Boundaries of the City of Victoria *legislation.gov.hk*. Viitattu 29.6.2015.
2. ↑  The Hong Kong Institute of Architects Architecture Walk Central *docstoc.com*.  2006.
3. ↑  "Hongkong", *Otavan iso Fokus, 2. osa (Em–Io)*, s. 1106. Otava, 1973. ISBN 951-1-00272-4.
4. ↑  Jason Wordie: *Streets: Exploring Hong Kong Island*, s. 12. Hong Kong University Press, 2002. ISBN 962-209-563-1.
5. ↑  Steve Tsang: *A Modern History of Hong Kong*, s. 17. I. B. Tauris, 2004. ISBN 1-84511-419-1.
6. ↑  Victoria City District Hong Kong Scout.
7. ↑  Victoria Junior Chamber Victoria Junior Chamber. Viitattu 29.6.2015. [vanhentunut linkki]
8. ↑  Volume 22 Inland Revenue Board of Review decisions *info.gov.hk*.  Arkistoitu 10.11.2013. Viitattu 29.6.2015.
9. ↑  CACC497/1986 The Queen v. Chan Ngai Hung *legalref.judiciary.gov.hk*. Viitattu 29.6.2015.
10. ↑  CACC186A/1987 The Queen v Currency Brokers (H.K.) Ltd and Robert Lee Flickinger *legalref.judiciary.gov.hk*.
11. ↑  CACC133A/1986 The Queen v. Wai Hin Keung *legalref.judiciary.gov.hk*. Viitattu 29.6.2015.
12. ↑  Boundary Stone, City of Victoria Antiquites and Monuments Office.  Arkistoitu 24.10.2019. Viitattu 29.6.2015.
13. ↑  List of boundary stones, with pictures *hkdatabase.com*.  Arkistoitu 7.7.2013. Viitattu 29.6.2015. (kiinaksi)
14. ↑  Article about the boundary stones  19.8.2007. Apple Daily.  Arkistoitu 26.3.2012. Viitattu 29.6.2015. (kiinaksi)
15. ↑  Jason Wordie: *Streets: Exploring Hong Kong Island*. Hong Kong University Press, 2002. ISBN 962-209-563-1.
16. ↑  Edgar Sanderson: *The British Empire in the nineteenth century: its progress and expansion at home and abroad*, s. 339. Lontoo: Blackie and Son, 1897–1898. Teoksen verkkoversio.

Aiheesta muualla
----------------

* Valokuvia vuoden 1903 rajakivistä